Tuomaan markkinat Hämeen linnassa la 16.12.2023 klo 10-16
2023-12-16 08:00 - 14:00 UTC | Hämeen linna, Kustaa kolmannen katu 6, 13100, Hämeenlinna,Suomi
Tuomaan markkinat Hämeen linnassa 16.12.2023 klo 10-16
Hämeen linnassa järjestetään Tuomaan markkinat lauantaina 16.12.2023 klo 10-16. Linnan pihalla, tykkitornissa ja Leivintuvassa on myynnissä käsityöläisten ja kauppiaiden tuotteita käsitöistä herkkuihin ja joulukoristeisiin.
Tunnelmalliset Tuomaan markkinat tuovat joulumielen koko perheelle. Linnassa on markkinoihin liittyvää ohjelmaa ja linna on myös valaistu joulun tunnelmaan. Yleisöllä on vapaa pääsy markkinoille.
Noudatamme tapahtuman järjestelyissä valtakunnallisia ja alueellisia viranomaisten antamia, voimassa olevia tartuntatautiohjeita, -määräyksiä ja -suosituksia. Pidätämme oikeuden tapahtuman perumiseen ja keskeyttämiseen. Perumis- ja / tai keskeyttämistilanteessa järjestäjä ei ole korvausvelvollinen myyjille mahdollisesti aiheutuvista kuluista.
Tuomaan markkinoiden ohjelma päivittyy syksyn aikana.
Linnan Leivintuvassa on 27 myyntipaikkaa, tykkitornissa 19 myyntipaikkaa ja pihalla 11 ulkomyyntipaikkaa. Hinnat ja ilmoittautuminen:
Leivintuvan myyntipaikan hinta on 105,00 € sisältäen myyntipöydän ja sähkön. Leivintuvan myyntipöytien koko: 50 x 120 cm uunien edessä olevat myyntipaikat, muiden myyntipöytien koko on 50 x 180 cm.
Tykkitornin myyntipaikan hinta on 70,00 € sisältäen myyntipaikan ja sähkön. Tykkitornissa myyntipöytien koko on 75 x 150 cm. Huomioithan, että tykkitorni on katettu tila, jossa ei ole lämmitystä ja se on välittömässä yhteydessä ulkoilmaan.
Ulkomyyntipaikat sijaitsevat esilinnanpihalla ja eteläisellä vallipihalla. Ulkomyyntipaikan hinta on 70,00 €, paikan koko on korkeintaan 3 x 3 metriä.
Myyntipaikkojen hintaan sisältyy alv 24%. Ilmoittautuminen tapahtuu klikkaamalla ”Ilmoittaudu tapahtumaan” painiketta. Täytä lomake huolellisesti. Ilmoittautuminen on sitova. Myyntipaikan hinta maksetaan ilmoittautumisen yhteydessä. Markkinamyyjille lähetetään tarkemmat ohjeet markkinakäytännöistä viikolla 45.
Hämeen linnalla on oikeus olla hyväksymättä markkinoille myyjiä, joiden tuotteet eivät sovellu markkinoiden henkeen. Hämeen linnalla on myös oikeus rajoittaa samankaltaisten tuotteiden myyjien määrää, jolloin myyntipaikat jaetaan ilmoittautumisjärjestyksessä. Näissä tapauksissa ilmoittautumismaksu palautetaan myyjälle. Kaikki myyntipaikat varataan Hämeen linnan kautta, myyjät eivät voi luovuttaa tai myydä myyntipaikkoja edelleen.
Tervetuloa myyjäksi Tuomaan markkinoille!
